Στις 25 Φλεβάρη 1894 γεννήθηκε στο Wrocław (Βρότσλαβ) της Πολωνίας, ο

αναρχικός Ernst Friedrich. Στις αρχές του Α’ Παγκοσμίου Πολέμου αρνήθηκε να

στρατολογηθεί, συνελήφθη και αρχικά κλείστηκε σε άσυλο και μετέπειτα σε μια

φυλακή. Μετά το τέλος του πολέμου συνέχισε τις αντιμιλιταριστικές του

δραστηριότητες, που οδήγησαν και στη δημιουργία ενός Αντιπολεμικού Μουσείου

στο Βερολίνο το 1924. Τη νύχτα της πυρκαγιάς στο Ράιχσταγκ, το 1933, οι

παραστρατιωτικές ομάδες του ναζιστικού κόμματος κατέστρεψαν το Μουσείο και στη

θέση του δημιούργησαν γραφεία του κόμματός τους, αναγκάζοντας τον Friedrich να

καταφύγει στην εξορία. Έκανε αρκετές, μάταιες και αποτυχημένες προσπάθειες να

επαναδημιουργήσει το Μουσείο -το οποίο άνοιξε τελικά τις πόρτες του χάρη στον

ανιψιό του στο Βερολίνο το 1982. Το 1924 ο ίδιος αποφάσισε να αποκαλύψει στον

κόσμο το αληθινό πρόσωπο του πολέμου με ένα βιβλίο και, μάλιστα, με τον πιο

τρομακτικό τρόπο, δημοσιεύοντας σοκαριστικές φωτογραφίες, οι οποίες

δημοσιεύτηκαν την ίδια εποχή με τα έργα των Grosz και Dix ή τις νουβέλες του

Remarque. Καταγγέλοντας τον τρόμο του πολέμου, ο Friedrich καταθέτει μέσω των

φωτογραφιών αυτά που πράγματι συνέβησαν τα χρόνια του πολέμου στα

χαρακώματα και τα πεδία των μαχών, τους φυσικούς και ψυχολογικούς

ακρωτηριασμούς, την καταστροφή του περιβάλλοντος, τη συμφορά εκείνων που

πολέμησαν και εκείνων που έμειναν πίσω στις πόλεις, τον πόνο των χαμένων και

των επιζώντων. Πέθανε στις 2 Μάη 1967 στο Perreux-Sur-Marne της Γαλλίας.